
Majandus- ja Kommunikatsiooniministeerium 
Suur-Ameerika 1,
Tallinn 10122

info@mkm.ee 
         Meie: 16.07.2026 nr 72



Selgitustaotlus


Vabariigi Valitsuse seaduse § 63 lg 1 kohaselt on Majandus- ja Kommunikatsiooniministeeriumi (MKM) haldusalas muuhulgas maakasutuspoliitika kavandamine ja elluviimine, ruumilise planeerimise korraldamine ning maa- ja ruumivaldkonna ülesannete täitmine. Märgukirjale ja selgitustaotlusele vastamise ning kollektiivse pöördumise esitamise seaduse § 3 kohaselt annab riigi ja kohaliku omavalitsuse üksuse asutus tasuta selgitusi tema poolt väljatöötatud õigusaktide, nende eelnõude ja asutuse tegevuse aluseks olevate õigusaktide ning asutuse pädevuse ja õigusloome tegevuse kohta. Eelnevale tuginedes esitab Epler & Lorenz OÜ (registrikood 10136864) (edaspidi E&L) selgitustaotluse järgnevate asjaolude kohta.

1. Faktilised asjaolud

1.1. E&L-le kuuluvad kuulub aadressil Suur-Sõjamäe tn 37/39, Soodevahe küla, Rae vald, Harju maakond kinnistu nr 14284002, millel on kaks katastriüksust tunnustega 65301:002:1640 ja 65301:002:0710.

Kuvatõmmis Maa- ja Ruumiameti kaardirakenduse katastrikaardilt.

1.2. Katastriüksusele tunnusega 65301:002:0710 on määratud sihtotstarve 100% tootmismaa (Tootmismaa). MaaKatS § 181 lg 3 kohaselt on tootmismaa tootmiseesmärgil kasutatav maa. Tootmismaa on tootmis- ja tööstusehitiste alune ja neid ehitisi teenindav maa, sealhulgas jäätmekäitlusehitiste alune maa, välja arvatud jäätmehoidla maa (MaaKatS § 181 lg 3 p 5). 

1.3. Katastriüksusele tunnusega 65301:002:1640 on määratud sihtotstarve 100% jäätmehoidla maa (Jäätmehoidla maa). MaaKatS § 181 lg 6 kohaselt on jäätmehoidla maa tootmis- ja olmejäätmete ladestamisehitiste, sealhulgas prügila maa ning reovee puhastusrajatiste alune ja neid teenindav maa. 

1.4. Jäätmehoidla maal asub kontor-soojak (Ehitis), mis teenindab oma funktsionaalsuselt tootmismaal asuvat jäätmekäitluskohta ning on sellega vahetult seotud – ehitist kasutavad Tootmismaal asuva jäätmekäitlusehitise töötajad igapäevaselt hügieenitoiminguteks ja puhkepausideks. Selgitame, et pesu- ja puhkeruumid on töötervishoiu ja tööohutuse nõuete täitmiseks hädavajalikud ja on sisuliselt jäätmekäitlustegevusest lahutamatud. TTOS § 11 lg 3 kohaselt peab tööandja tagama tööriietust kandvatele töötajatele riietusruumi, välitöödel töötavatele töötajatele riidekuivatusruumi ja soojaku või muu samaväärse koha.

1.5. E&L soovib Tootmismaa ja Jäätmehoidla maa katastriüksused liita ning hetkel on vastava taotluse menetlus pooleli Maa- ja Ruumiametis. Katastriüksuste liitmisel saab ühendatud katastriüksuse sihtotstarbeks tootmismaa. E&L soovib ühendatud katastriüksusele püstitada kontor-soojaku, mis hakkab teenindama kinnistul asuvat jäätmekäitluskohta ja mida hakatakse kasutatama kontorina ning töötajate vajaduseks (riiete vahetus, puhkamine, WC kasutamine, pesemine). 

2. Selgitustaotlused

2.1. Arvestades, et ühendatud katastriüksuse sihtotstarbeks saab olema tootmismaa ning et kavandatavat kontor-soojakut hakatakse kasutama jäätmekäitluskoha teenindamiseks (kontorina ja jäätmekäitluskoha töötajate teenindamiseks), siis milline on Teie hinnangul kavandatava kontor-soojaku korrektne ehitise kasutamise otstarbe (sh kood) majandus- ja taristuministri 02.06.2015 määruse nr 51 „Ehitise kasutamise otstarvete loetelu“ lisa 1 mõttes?

2.2. Kas kontor-soojaku (arvestades eelnevalt kirjeldatud kavandatava kontor-soojaku kasutamise otstarvet) püstitamine tootmismaa sihtotstarbega katastriüksusele on õiguspärane?

2.3. Palume vastata mõlemale küsimusele eraldi.

2.4. Kui selgitustaotlusele vajab lisainformatsiooni, oleme igakülgselt valmis seda andma.




Lugupidamisega,


/allkirjastatud digitaalselt/	
Janis Lorenz
juhatuse liige
Epler & Lorenz OÜ

